રાજકોટ જિલ્લા પંચાયતમાં કુંવરજી બાવળિયાના સમર્થક ગણાતા નવ કોળી સભ્ય અને જસદણ પંથકના અન્ય એક સભ્ય મળી દસ સભ્યો જો કુંવરજી બાવળિયાની આંગળી પકડી ભાજપમાં જાય તો રાજકોટ જિલ્લા પંચાયતમાં કોંગીનું શાસન જોખમમાં મૂકાય તેમ હોવાથી આજે સવારથી રાજકોટ જિલ્લા કોંગ્રેસ,પ્રદેશ કોંગ્રેસ અને જિલ્લા પંચાયતના નેતા અર્જુન ખાટરિયાએ કુંવરજીભાઇ બાવળિયાના ટેકેદાર સભ્યોને તેમના સમર્થનમા જિલ્લા પંચાયત કચેરી ખાતે એકતા દર્શાવવા બેઠક બોલાવી હતી. હાલના તબકકે આઠ સભ્યોએ કોંગ્રેસ સાથે હોવાનું જણાવ્યુ છે. પરંતુ આ એકતા તકલાદી રહેવાની શકયતા પણ નકારી શકાતી નથી.